

**"Өркен" мемлекеттiк акционерлiк компаниясын тарату туралы**

Қазақстан Республикасы Министрлер Кабинетiнiң қаулысы 30 тамыз 1994 ж. N 969

      "Өркен" мемлекеттiк акционерлiк компаниясын тарату туралы"
Қазақстан Республикасы Президентiнiң 1994 жылғы 5 тамыздағы N 1825
Жарлығын орындау үшiн Қазақстан Республикасының Министрлер Кабинетi
қаулы етедi:
  
      1. Қазақстан Республикасының Геология және жер қойнауын
қорғау министрлiгi Қазақстан Республикасының Мемлекеттiк мүлiк
жөнiндегi мемлекеттiк комитетiмен бiрлесiп, "Өркен" мемлекеттiк
акционерлiк компаниясын тарату туралы" Қазақстан Республикасы
Президентiнiң 1994 жылғы 5 тамыздағы N 1825 Жарлығын iске асыру
жөнiнде қажеттi шаралар қабылдасын.
  
      2. "Ақтас" акционерлiк қоғамы (бұрынғы
"Жезказганкварцсамоцветы" геологиялық-өндiрiстiк кәсiпорыны)
"Қазақмыс" мемлекеттiк холдинг компаниясының құрамына;
  
      "Әсем тас" акционерлiк қоғамы (бұрынғы "Қазминерал"
геологиялық-өндiрiстiк кәсiпорыны) "Намыс" мемлекеттiк холдинг
компаниясының құрамына берiлсiн.
  
      3. Қазақстан Республикасы Министрлер Кабинетiнiң "Өркен"
мемлекеттiк акционерлiк компаниясы туралы" 1993 жылғы 17
қыркүйектегi N 899 (Қазақстан Республикасының ПҮАЖ-ы, 1993 ж.,
N 38, 445-бап) мен "Өркен" мемлекеттiк компаниясының президентi
және Байқаушы кеңесi туралы" 1993 жылғы 4 қыркүйектегi N 826
қаулыларының күшi жойылған деп танылсын.

Қазақстан Республикасының
Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК